

PROJEKTS uz 27.03.2025.

vēlamais datums izskatīšanai

tuvākajā domes sēdē

sagatavotājs un ziņotājs V.Kuks

LĒMUMS

Ādažos, Ādažu novadā

2025. gada 02.aprīlī **Nr.**«DOKREGNUMURS»

**Par Ādažu novada pašvaldības domes piekrišanu “Lagūnas” un “Caunas”, Baltezerā zemes iegūšanai īpašumā**

Ādažu novada pašvaldības dome izskatīja Krievijas Federācijas pilsoņa […], nekustamā īpašuma “Caunas”, Baltezers, Ādažu pag., Ādažu nov., īpašnieka (turpmāk - Iesniedzējs), 13.03.2025. iesniegumu (pašvaldības reģ. Nr. ĀNP/1-11-1/25/1646) ar lūgumu izsniegt izziņu par Ādažu novada pašvaldības domes piekrišanu nekustamo īpašumu “Caunas”, Baltezers, Ādažu pag., Ādažu nov., un “Lagūnas”, Baltezers, Ādažu pag., Ādažu nov., zemes vienību (turpmāk- Zemesgabali) robežu bezatlīdzības pārkārtošanai. Iesniegumam pievienota 15.01.2025. Vienošanās.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma “Caunas” zemesgabals ar kadastra apzīmējumu 8044 013 0530 ierakstīts Rīgas rajona tiesas Ādažu pagasta zemesgrāmatas nodalījumā Nr. 1000000628532 un Nekustamā īpašuma valsts kadastra informācijas sistēmā tam reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
2. Nekustamā īpašuma “Lagūnas” zemesgabals ar kadastra apzīmējumu 8044 013 0529 ierakstīts Rīgas rajona tiesas Ādažu pagasta zemesgrāmatas nodalījumā Nr. 981 un Nekustamā īpašuma valsts kadastra informācijas sistēmā tam reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
3. Zemesgabali atbilstoši Ādažu novada teritorijas plānojumam 2018.-2028. gadam (turpmāk - teritorijas plānojums), atrodas Savrupmāju apbūves teritorijā DzS1. Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un tās galvenais izmantošanas veids ir savrupmāju apbūve.
4. Ar Ādažu novada pašvaldības domes 25.04.2024. lēmumu Nr. 155 “Par zemes ierīcības projekta apstiprināšanu īpašumiem “Lagūnas” un “Caunas”, Baltezerā” nolēma: apstiprināt sertificētas zemes ierīkotājas Saivas Sokolovas (sert. Nr. AA0018) izstrādāto zemes ierīcības projektu nekustamo īpašumu “Lagūnas” (kad.nr.: 8044 013 0288) un “Caunas” (kad.nr.: 8044 013 0530) zemes vienībām ar kadastra apzīmējumiem: 8044 013 0529 un 8044 013 0530 un piekrist zemes vienību robežu pārkārtošanai.
5. Uz Zemesgabaliem neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītās zemes, kas ietilpst Zemesgabalos un ir iegūta robežu pārkārtošanas rezultātā, turpmākās izmantošanas mērķis nav pretrunā ar teritorijas plānojumu.
6. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 27.03.2025. tika pārbaudītas ziņas par Iesniedzēju. Subjekts sankciju sarakstos nav atrasts.
7. Saskaņā ar likuma “Par zemes privatizāciju lauku apvidos” 28. panta ceturto daļu Iesniedzējs atbilstdarījumu subjekta raksturojumam, kurš zemi var iegūt īpašumā, ievērojot šā likuma [29. panta](https://likumi.lv/ta/id/74241#p29) otrās daļas 5. punktā noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalos, atbilstoši pašvaldības teritorijas plānojumam, ir paredzēta apbūve.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otrs daļas 4. punktu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt Krievijas Federācijas pilsonim […], personas kods […], izziņu par Ādažu novada pašvaldības domes piekrišanu nekustamo īpašumu “Caunas”, Baltezers, Ādažu pag., Ādažu nov., kadastra Nr. 8044 013 0533 (zemes vienības kadastra apz. 8044 013 0530) un “Lagūnas”, Baltezers, Ādažu pag., Ādažu nov., kadastra Nr. 8044 013 0288 (zemes vienības kadastra apz. 8044 013 0529) robežu pārkārtošanas rezultātā izveidojušās zemes, kuras turpmākās izmantošanas mērķis saskaņā ar teritorijas plānojumu ir savrupmāju apbūvei, iegūšanai īpašumā.
2. Pašvaldības Centrālas pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt iesniedzējam.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Izsniegt norakstus:

Iesniedzējam kopā ar sagatavotu izziņu uz e-pasta adresi

NĪN- V.Kuks @ ; GRN @; IDRV @